Komission asetus (EY) N:o 1607/1999, annettu 22 päivänä heinäkuuta 1999, neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta annetun asetuksen (EY) N:o 504/97 muuttamisesta



Virallinen lehti nro L 190 , 23/07/1999 s. 0011 - 0011



KOMISSION ASETUS (EY) N:o 1607/1999, annettu 22 päivänä heinäkuuta 1999, neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta annetun asetuksen (EY) N:o 504/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on muutettuna asetuksella (EY) N:o 2199/97(2), ja erityisesti sen 4 artiklan 9 kohdan, sekä katsoo, että 1) komission asetuksen (EY) N:o 504/97(3), sellaisena kuin se on viimeksi muutettuna asetuksella (EY) N:o 702/1999(4), 2 artiklan 2 kohdassa määritellään toimituskaudet ja sen 7 artiklan 3 kohdassa vahvistetaan sopimusehtojen muutoksia koskevat säännökset; kuivattujen luumujen toimituskautta olisi pidennettävä ja kuivattujen viikunoiden toimituskautta olisi mukautettava siten, että se alkaisi yhtä aikaa markkinointivuoden kanssa, ja sopimusehtojen muutosten osalta olisi säädettävä siirtymäkauden joustoista viikunapastojen tuotantoon tarkoitettujen viikunoiden tapauksessa, 2) on tarpeen säätää, että kun tuote on jalostettu jossakin muussa jäsenvaltiossa kuin siinä, jossa se on viljelty, viljelyjäsenvaltion viranomaiset toimittavat tuen maksavalle jäsenvaltiolle todisteen vähimmäishinnan maksamisesta, ja 3) tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 504/97 seuraavasti: 1) Korvataan 2 artiklan 2 kohdan - d alakohdassa ilmaisu "31 päivään joulukuuta" ilmaisulla "15 päivään tammikuuta", - e alakohdassa ilmaisu "15 päivästä heinäkuuta" ilmaisulla "1 päivästä elokuuta". 2) Lisätään 7 artiklan 3 kohtaan seuraava virke: "Markkinointivuoteen 2003/2004 asti sopimusehtojen muutokset voidaan kuitenkin viikunapastojen tuotantoon tarkoitettuja jalostamattomia kuivattuja viikunoita koskevien sopimusten osalta tehdä viimeistään 31 päivänä toukokuuta, ja ne voivat käsittää enintään 100 prosenttia alun perin sopimuksessa vahvistetusta määrästä." 3) Lisätään 11 artiklan 6 kohta seuraavasti: "6. Kun tuote on jalostettu jossakin muussa jäsenvaltiossa kuin siinä, jossa se on viljelty, mainitun jäsenvaltion on toimitettava tuen maksavalle jäsenvaltiolle todiste vähimmäishinnan maksamisesta tuottajalle." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 29. (2) EYVL L 303, 6.11.1997, s. 1. (3) EYVL L 78, 20.3.1997, s. 14. (4) EYVL L 89, 1.4.1999, s. 26.